
                                   Dokument parlamentar

V E N D I M
Nr. 1/2024

PËR RISHPALLJEN E VAKANCËS SË NJË ANËTARI TË KËSHILLIT DREJTUES TË RADIOTELEVIZIONIT SHQIPTAR 

Në mbështetje të pikës 2 të nenit 93, pikës 2 të nenit 94 të ligjit nr. 97/2013 “Për Mediat Audiovizive në Republikën e Shqipërisë”, të ndryshuar dhe të nenit 34 të Rregullores së Kuvendit,
KOMISIONI PËR EDUKIMIN DHE MJETET E INFORMIMIT PUBLIK
V E N D O S I:

I. Rishpalljen e një vendi vakant për anëtar të Këshillit Drejtues të Radiotelevizionit 
            Shqiptar.
II. Të ftohen për paraqitjen e kandidaturave për anëtar të Këshillit Drejtues të RTSH-së, subjektet e mëposhtme:


a) shoqatat dhe grupimet e mediave elektronike;


b) shoqatat e medias së shkruar;


c) profesorati dhe shoqatat e inxhinierisë elektrike dhe elektronike;


ç) profesorati i së drejtës, gazetari-komunikimit dhe ekonomisë, shoqatat e juristëve dhe 
      

                Dhoma Kombëtare e Avokatisë;


d) organizatat jofitimprurëse që veprojnë në fushën e të drejtave të njeriut, të drejtave të       

                fëmijëve ose kërkimeve në politikat publike, ose përfaqësues të shoqatave që veprojnë në 

                fushën e mbrojtjes së personave me aftësi të kufizuar.

III. Shërbimet e Kuvendit të shpallin dhe të bëjnë publike vakancën në faqen zyrtare të Kuvendit. Në shpallje të përcaktohet edhe dokumentacioni që duhet të shoqërojë propozimin e kandidaturës nga subjektet e sipërpërmendura, për vlerësimin e përmbushjes së kritereve ligjore.

IV. Afati i paraqitjes së kandidaturave të propozuara, shoqëruar me dokumentacionin përkatës,    

            përfundon 30 ditë nga data e publikimit të këtij vendimi.

V. Ky vendim hyn në fuqi menjëherë dhe publikohet në faqen zyrtare të Kuvendit.

